ועדת הכספים, כנסת 17, פרוטוקול מספר 731, 2008-02-27 10:40

ראובן ריבלין: אני פותח את ישיבת ועדת הכספים.

חיים אורון: אני יודע מה יחסי הכוחות.

חיים אורון: במכתב האוצר נאמר שהבסיס בשנת 2007 היה 371, במהלך השנה הוספו 415 והגיעו ל-786.

חיים אורון: השנה בבסיס היה 165 ואני שואל למה.

יצחק וקנין: אני יודע.

יצחק וקנין: אני צעקתי על זה.

חיים אורון: אבל אני רוצה שהם יסבירו.

חיים אורון: בבסיס היה 165, עכשיו מוסיפים 475, זה פחות מה-786.

ראובן ריבלין: אלה תשובות שהאוצר צריך לתת.

ניסן סלומינסקי: היא קיצצה 130 מיליון בסעיף הזה, בין 2007 ל-2008.

ניסן סלומינסקי: כולנו שואלים למה.

חיים אורון: כולם שואלים למה, לא כולם שואלים למה מאותו כיוון.

חיים אורון: אני יכול להצביע בעד או נגד ההצבה, אבל אני רוצה להבין אותה.

חיים אורון: המספרים לא מתחברים לי כי כאשר אני מחבר את ה-475 או אפילו מה שכתוב למטה, שבסוף יש להוסיף תקציב של 555, זאת אומרת שחסרים עוד 70 מיליון שקלים למה שמביאים לכאן.

ראובן ריבלין: אני מודיע לך שאתה יכול להסביר לאוצר מה כתוב כאן יותר טוב ממה שהוא יסביר לך.

חיים אורון: אני רוצה להבין את התרגילים.

ראובן ריבלין: רבותיי, חברי הכנסת, הואיל והדיון שמבקש חבר הכנסת אורון תלוי בקיום הרביזיה, אנחנו נצביע כרגע על הרביזיה ולכן אני שואל את חברי הכנסת מי בעד הרביזיה של חבר הכנסת אורון.

ראובן ריבלין: בעד – 2 (חיים אורון וראובן ריבלין) נגד – 4

ראובן ריבלין: הרביזיה לא התקבלה ולכן אין דיון.

ראובן ריבלין: הבקשה של האוצר בזמנו אושרה כפי שהיא.

חיים אורון: אני רוצה שאחד מאנשי פר"ח באוניברסיטת ספיר, שאין להם תלמידים ללמד אותם, לקחת מהם יותר מתנדבים, שילכו מהאוצר, ילמדו את הנושא הזה ויסבירו לנו איך המספרים מתחברים ועם מה.

ראובן ריבלין: בסדר גמור.

ראובן ריבלין: אני רק יכול לומר להם שהאדם היחידי שמבין איך מתחברים למספרים זה חבר הכנסת חיים אורון.

ניסן סלומינסקי: אני משוכנע שיש כל כך הרבה משפחות בשדרות שמשוועות לשיעורי עזר.

ראובן ריבלין: הישיבה נעולה.

ראובן ריבלין: אני מודה לכם.